Momen Ortogon Legendre sebagai Suatu Fitur untuk Pengecaman Kedudukan Penumpang
Authors: Liong Choong Yeun , Md. Ghani Nor Azura , Jemain Abdul Aziz , Thompson Chris 
Published: January 2013

Makalah ini membincangkan penggunaan momen ortogon Legendre (MOL) sebagai suatu fitur untuk pengelasan imej kedudukan penumpang yang tersegmen-sempurna. Keupayaan mengenal pasti kedudukan penumpang dalam kenderaan adalah penting misalnya sebagai input kepada suatu sistem kereta pintar yang dapat memberikan maklumat untuk pelepasan beg udara keselamatannya. Hasil kajian oleh Insurance Institute for Highway Safety di Amerika Syarikat telah menunjukkan bahawa kedudukan relatif seseorang penumpang itu kepada beg udara adalah penting demi keselamatannya. Lantaran itu kajian ini adalah suatu usaha ke arah menghasilkan satu sistem untuk pengecaman kedudukan penumpang dalam kereta. Sebanyak 1283 imej daripada sepuluh kelas kedudukan penumpang yang telah disegmen-sempurna secara manual diguna dalam kajian ini dan sembilan fitur MOL telah dijana untuk setiap imej menggunakan atur cara C++. Fitur-fitur itu seterusnya telah dimasukkan ke dalam pakej SPSS dan kajian pengelasan telah dijalankan menggunakan analisis diskriminan linear Fisher. Analisis diskriminan linear Fisher digunakan untuk memperlihatkan kepentingan dan perbezaan yang timbul di antara fitur-fitur yang diguna ke arah menerangkan kedudukan-kedudukan penumpang tersebut. Pengelasan data telah dijalankan menggunakan kaedah pengesahan-silang (pengelasan keluarkan-satu) untuk memaksimumkan penyelidikan ke atas data yang ada. Kaedah ini membolehkan kesemua data yang ada diguna untuk latihan, dan juga dalam pengesahan, di samping masih tetap menghasilkan suatu anggaran tak-bersandar akan keupayaan pengelas secara teritlak. Hasil pengelasan yang diperoleh menunjukkan bahawa kesemua kedudukan penumpang telah dikelaskan ke dalam kelas yang sepatutnya dengan kadar kejayaan 100%. Oleh itu kesimpulannya, imej yang tersegmen-sempurna itu telah didiskriminan dengan sempurna ke dalam kelas yang sepatutnya dan ini menyokong MOL sebagai suatu fitur yang boleh digunakan untuk pengecaman kedudukan penumpang yang dikaji.

Kata kunci: Momen ortogon Legendre, kelas kedudukan penumpang, tersegmen–sempurna, analisis diskriminan linear Fisher

In this article, the application of Legendre orthogonal moment (LOM) for the classification of perfectly hand-segmented passenger position images is discussed. The ability to identify the passenger position in a car is important for instance as an input to a smart cars system for the deployment of its safety airbag. Reseach reports by the Insurance Institute for Highway Safety in the United States have shown that the relative position of a passenger to the airbag is important to his/her safety. Hence this research work is towards developing a system for passenger position recognition in a car. A total of 1283 images of ten passenger position classes that have been perfectly segmented by hand were used in this work, and nine LOM features have been generated for each image by using a C++ program. The features were then fed into the SPSS package for classification by using Fishers linear discriminant analysis. Fishers linear discriminant analysis was used to show the importance and the differences among the features used toward describing the passenger positions. Data classification has been performed by using cross-validation (leave-one-out classification) in order to maximise the investigation on the data available. This method enables all of the available data to be utilised for training, as well as for validation, while still generating an independent estimate of the classifier generalisation capability. The classification results produced showed that the various passenger classes have been classified into the respective classes with a 100% success rate. Therefore, it can be concluded that the perfectly segmented images has been well discriminated into the respectively classes and this supports LOM as a potential feature for the recognition of the passenger positions investigated.

Kata kunci: Momen ortogon Legendre, kelas kedudukan penumpang, tersegmen–sempurna, analisis diskriminan linear Fisher